**TECHNINĖ SPECIFIKACIJA**

**I DALIS. PIRKIMO OBJEKTO APRAŠYMAS**

## SĄVOKOS

**Užsakovas** – UAB „LTG Link“.

**Paslaugų teikėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Užsakovas sudaro Sutartį.

**Paslaugos** – Dyzelinių traukinių Pesa 730ML jėgainių kapitalinio remonto ir techninės priežiūros paslaugos.

**Papildomos paslaugos** – smulkus remontas ir/ar kitos paslaugos, kurios būtinos, siekiant atlikti PESA 730ML jėgainių kapitalinį remontą ir techninę priežiūrą.

## PIRKIMO OBJEKTAS

* 1. Dyzelinių traukinių Pesa 730ML agregatų Rail Pack kapitalinio remonto ir techninės priežiūros paslaugos (toliau – **Pirkimo objektas**).
  2. Pirkimas neskaidomas į pirkimo objekto dalis.

1 lentelė

|  |  |
| --- | --- |
| Eil. Nr. | **Dokumentai, kuriais vadovaujantis turi būti suteiktos Paslaugos** |
| 1 | RAIL PACK 600 DH Eksploatacijos vadovas 122.00243121\_RU VOITH 2015.10.19 |
| 2 | RAIL PACK 600 DH Aptarnavimo instrukcija 122.00243141\_RU 2016.05.11. |
| 3 | Pramoninių dyzelinių variklių MAN D2862 LE633. Montavimo ir eksploatacijos vadovas 12200059340\_RU 51.99493-8600 2014.03 |
| 4 | Pramoninių dyzelinių variklių MAN D2862 LE633. Techninio aptarnavimo vadovas 12200059341\_RU 51.99597-8047 2015.07 |

## REIKALAVIMAI PIRKIMO OBJEKTUI

* 1. **Jėgainės RAIL PACK 600 DH (toliau – jėgainė) kapitalinis remontas po 32000 Mh**
     1. Paslaugas atlieka Paslaugų teikėjas savo gamybinėje bazėje, savo dalimis ir medžiagomis bei savo jėgomis.
     2. Visos keičiamos dalys, agregatai ir mazgai turi būti nauji, originalūs ir neeksploatuoti.
     3. Jėgainės agregato demontavimą iš traukinio ir sumontavimą į traukinį atlieka Užsakovas savo gamybinėje bazėje.
     4. Jei jėgainės agregatą sudarančioms dalims/mazgams/agregatams būtinas didesnės apimties remontas nei numatytas tos dalies/mazgo/agregato/ gamintojo remonto instrukcijoje, būtina papildomų elementų/dalių/mazgų keitimą ir/ar kitas remonto paslaugas suderinti su Užsakovu prieš atliekant papildomas paslaugas.
     5. Teikdamas jėgainės kapitalinio remonto paslaugas Paslaugų teikėjas turi:
        1. Pakeisti cilindrų bloką nauju;
        2. Pakeisti stūmoklius, cilindrų įvores, alkūninį veleną, švaistiklius naujais;
        3. Pakeisti visus alkūninio veleno guolius naujais;
        4. Pakeisti cilindrų galvutes naujomis;
        5. Patikrinti paskirstymo veleną, atlikti jo matavimus ir defektavimą. Esant neleistiniems veleno pažeidimams – pakeisti veleną nauju (jei reikalingas keitimas – derinti su Užsakovu);
        6. Pakeisti paskirstymo veleno guolius naujais;
        7. Pakeisti alyvos siurblį nauju;
        8. Pakeisti aušinimo siurblį nauju;
        9. Pakeisti aukšto slėgio siurblius naujais;
        10. Pakeisti turbokompresorius naujais;
        11. Pakeisti visus kuro purkštukus naujais;
        12. Pakeisti visą kuro purkštukų vamzdyną;
        13. Pakeisti išmetimo ir pripūtimo kolektorius naujais;
        14. Pakeisti alyvos ir oro radiatorius naujais;
        15. Nauji sandarikliai, lanksčios žarnos, filtrų elementai, davikliai;
        16. Atlikti starterio kapitalinį remontą;
        17. Suremontuoti SCR sistemą;
        18. Visos lanksčios jungtys turi būti pakeistos naujomis;
        19. Visi aušintuvai turi būti pakeisti naujais;
        20. Suteikti hidrodinaminės pavaros T212bre kapitalinio remonto paslaugas pagal gamintojo reikalavimus pakeičiant standartines susidėvinčias dalis (sandariklius, guolius, filtrus);
        21. Suteikti kitas su pavaros išardymu susijusias paslaugas: pavarą sudarančių elementų patikrą, perrinkimą pakeičiant standartines dalis ir bandymų atlikimą po atlikto remonto;
        22. Suremontuoti arba pakeisti kitas po defektavimo aptiktas pažeistas pavaros dalis;
        23. Atliekant kapitalinį remontą, Paslaugų teikėjas turi teisę sumontuoti kitą tokią pačią, T212bre hidrodinaminę pavarą (su kitu serijos Nr.) prieš tai suderinus su Užsakovu;
        24. Atlikti hidrostatinės pavaros sistemos siurblių A11VO260+A10VO100 kapitalinį remontą pagal gamintojo reikalavimus (pakeisti rotorių ir jo komponentus, guolius, besidėvinčias sandarinimo, visas gumines dalis, tarpines ir sandariklius naujais). Po atlikto remonto atlikti bandymus;
        25. Pakeisti generatoriaus hidrostatinį variklį nauju;
        26. Paslaugų teikėjas privalo atlikti generatoriaus kapitalinį remontą pagal gamintojo reikalavimus:
        27. Generatoriaus išardymas, patikra, surinkimas;
        28. Veleno geometrijos ir guolių mazgų patikrinimas;
        29. Sužadinimo sistemos komponentų patikra;
        30. Apvijų padengimas elektros izoliaciniu laku;
        31. Guolių ir sandariklių keitimas;
        32. Rotoriaus balansavimas (pagal ISO 1940);
        33. Laidų izoliacijos patikra;
        34. Matavimai ir bandymai;
        35. Paslaugų teikėjas privalo atlikti lanksčios Kusel movos kapitalinį remontą pagal gamintojo reikalavimus.
        36. Atlikti variklio MAN-Cats ir VTBSwin diagnostiką.
        37. Atlikti hidrostatinės sistemos diagnostiką ir reguliavimą, atlikus aušinimo sistemos žarnų, filtrų bei alyvos pakeitimą.
        38. Atlikti kitas numatytas paslaugas:
            1. Pilnai išrinkti ir surinkti jėgainės komponentus.
            2. Nusmėliuoti jėgainės rėmą ir atramas.
            3. Atlikti jėgainės rėmo defektavimą naudojant neardomosios kontrolės metodus.
            4. Nudažyti suremontuotą jėgainės agregatą ir jo rėmą bei atramas.
        39. Po atlikto jėgainės kapitalinio remonto, prieš siunčiant agregatą Užsakovui, bandymų stende atlikti visos jėgainės agregato bandymus.
        40. Prieš atliekant bandymus, užpildyti visus jėgainės mazgus ir agregatus numatytais eksploataciniais skysčiais ir po atliktų bandymų juos išleisti.;
        41. Paslaugų teikėjas turi atlikti sumontuotos jėgainės paleidimo/derinimo darbus pas Užsakovą.
        42. Paslaugų teikėjas atliekant paleidimo/derinimo darbus, privalo užpildyti jėgainės mazgus ir agregatus numatytais eksploataciniais skysčiais: variklinė alyva, hidrostatinė alyva, aušinimo skystis, ad blue ir kt.
     6. Visi suremontuoti mazgai turi patikimai funkcionuoti esant lauko oro temperatūrai nuo –40C iki +40C.
     7. Jėgainės agregatas, jo visi sudėtiniai mazgai turi būti sandarūs, neteršti aplinkos naftos produktais.
     8. Paslaugų teikėjo atstovas turi dalyvauti traukinio bandomajame važiavime.
     9. Jėgainės agregato paruošimu (įpakavimas, krovimas, tvirtinimas) rūpinasi Užsakovas. Transportavimą į ir iš Užsakovo remonto bazės (adresu: Švitrigailos g. 39 ar Pramonės g. 78, Vilnius) Paslaugų teikėjas organizuoja ir vykdo savo jėgomis.
     10. Paslaugų teikėjas privalo išsaugoti paslaugos metu pakeistas papildomas dalis. Užsakovui pareikalavus, Paslaugų teikėjas privalo jam perduoti  
         pakeistas dalis, bet paslaugų teikėjas neįsipareigoja saugoti dalių ilgiau negu 6 mėnesius.
     11. Draudžiama atlikti bet kokius atskirų mazgų ir agregatų konstrukcinius pakeitimus, elektrinių schemų pakeitimus, prieš tai nesuderinus su Užsakovu.
     12. Jėgainės agregatui bendrai ir jos visoms sudėtinėms dalims, suteikiamas garantinis laikotarpis ne trumpesnis kaip 27 mėnesiai nuo priėmimo-perdavimo akto pasirašymo dienos.
  2. **Jėgainių techninės priežiūros paslaugos:**
     1. Paslaugas Paslaugų teikėjas atlieka Užsakovo bazėje savo detalėmis ir medžiagomis bei savo jėgomis, vadovaujantis 1 lentelės 1 ir 2 p. nurodytų dokumentų reikalavimais.
     2. Paslaugų atlikimui turi būti naudojamos naujos originalios detalės ir medžiagos, kurių savybės (techniniai parametrai, eksploatavimo laikas ir kokybė) turi atitikti 1 lentelėje nurodytuose dokumentuose nustatytus techninius reikalavimus.
     3. Visos keičiamos detalės, agregatai ir mazgai turi būti nauji ir neeksploatuoti.
     4. Paslaugas Paslaugų teikėjas atlieka pagal Užsakovo pateiktą traukinių techninės priežiūros planą (priedas Nr. 2).
     5. Visi prižiūrimi agregatai, talpos ir vamzdynai privalo būti sandarūs, neteršti aplinkos naftos ir kitais produktais.
     6. Turi būti naudojamos tik tokios eksploatacinės medžiagos (tepalai, aušinimo skysčiai ir kt.), kurios yra numatytos aptarnaujamų mazgų ir agregatų gamintojų eksploatacinėje dokumentacijoje.
     7. Į techninės priežiūros paslaugas įeina:
        1. Technologinių skysčių ir jų filtrų keitimas, gamintojo nurodytais intervalais.
        2. Diagnostikos atlikimas techninės priežiūros metu.
        3. Mazgų ir agregatų patikra ir reguliavimas gamintojo nustatytais intervalais.
        4. Nustatytų defektų šalinimas.
           1. Esant garantiniam mazgui, defektai šalinami Paslaugų teikėjo sąskaita.
           2. Esant negarantiniam defektui, jie šalinami Užsakovo sąskaita prieš tai susiderinus abiem šalims.

3.2.8. Techninės priežiūros metu atsiradus papildomų paslaugų, t. y. nenumatytų 3.2.7 punkte, poreikiui, Paslaugų teikėjas surašo defektinį aktą ir rengia skaičiuotę papildomų paslaugų atlikimui, kurią suderina su Užsakovu.

3.2.9. Paslaugų atlikimo metu negali būti atliekami jokie remontuojamų objektų modernizavimai be suderinimo su Užsakovu.

3.2.10. Riedmens transportavimas į techninės priežiūros ar remonto vietą ir grąžinimas vykdomas Užsakovo sąskaita ir atsakomybe.

3.2.11.Paslaugų suteikimo terminai ir suteikiama garantija nurodyta 2 priede.

3.2.12. Techninės priežiūros paslaugų terminas apima abi jėgainės esančias traukinyje.

## 4.SUTARTIES VYKDYMO METU TEIKIAMI DOKUMENTAI

|  |  |  |  |
| --- | --- | --- | --- |
| **Eil. Nr.** | **Pavadinimas** | **Reikalavimai turiniui ir formai** | **Teikimo momentas** |
| 4.1. | Atliktų Paslaugų protokolai (pavyzdžiui: sertifikatai, deklaracijos, techniniai pasai su atžymomis apie atliktus remonto darbus arba kiti dokumentai). | Teikiamas elektronine ar popierine forma lietuvių arba anglų kalba. | Teikiamas su kiekviena Paslauga. |
| 4.2. | Defektiniai aktai, atliktų matavimų ir bandymų protokolai, pažymos, aktai. | Teikiamas popierine ar elektronine forma, lietuvių arba anglų kalba. | Teikiamas su kiekviena Paslauga. |
| 4.3. | Paslaugų teikėjas po Paslaugų atlikimo turi pateikti Paslaugų metu panaudotų prekių atitikties sertifikatų kopijas, atitikties deklaracijas, pasus (originalus) (arba lygiaverčius dokumentus). | Su vertimu į lietuvių kalbą (iš anglų kalbos versti nereikia). | Kartu su pateikiamais dokumentais. |
| 4.4. | Paslaugų atlikimui naudojant lygiavertes detales ir mazgus Paslaugų teikėjas tai privalo suderinti su Užsakovu bei pateikti tinkamumą įrodančius dokumentus Dyzelinių traukinių PESA 730ML arba jų mazgų gamyklų-gamintojų raštišką patvirtinimą – kad siūlomos lygiavertės prekės atitinka gamybos techninius reikalavimus ir tinka jų remontui. | Pateikiami dokumentai turi būti originalo kalba su vertimu į lietuvių kalbą (iš anglų kalbos versti nereikia). | Kartu su pateikiamais dokumentais. |

**II DALIS. PRIEVOLIŲ VYKDYMAS**

## PRIEVOLIŲ VYKDYMO VIETA(-OS)

* 1. Švitrigailos g. 39, Vilnius.
  2. Pramonės g. 78, Vilnius.

## PRIEVOLIŲ VYKDYMO TVARKA IR TERMINAI

* 1. **Užsakymų vykdymo terminai**
     1. Po sutarties pasirašymo, Užsakovas pateiks preliminarų remontų metinį planą. Taip pat Užsakovas prieš atliekant paslaugas, informuos paslaugų teikėją apie artėjanti užsakymą:

1) Kapitaliniams remontams – ne vėliau kaip 1 mėnuo.

2) Techninė priežiūra – ne vėliau kaip 2 savaitės.

* + 1. Kapitalinio remonto paslaugos turi būti suteiktos per pasiūlyme nurodytą terminą, kuris negali būti ilgesnis kaip 90 kalendorinių dienų.
    2. Techninės priežiūros Paslaugos turi būti suteiktos ne ilgiau kaip per 2 priede nurodytus terminus.
    3. Visos nurodytos techninės priežiūros Paslaugos gali būti atliekamos ne standartinėmis darbo valandomis.
    4. Paslaugos teikiamos ne ilgiau kaip 36 mėnesius nuo Sutarties įsigaliojimo arba iki tol, kol bus išnaudota pradinė sutarties vertė.
  1. **Užsakymų teikimo tvarka**

2.2.1. El. paštu. Užsakymas laikomas pateiktu kitą dieną nuo išsiuntimo Paslaugų tiekėjui dienos.

2.2.2. Paslaugų teikėjas neturi teisės Sutarties vykdymo metu naudoti dalių ir (ar) teikti paslaugų, kurios neatitinka Pirkimo dokumentų reikalavimų ir (ar) kurių tiekimas / teikimas yra apribotas dėl tarptautinių sankcijų (kaip jos suprantamos LR tarptautinių sankcijų įstatyme) ir (ar) dėl jų grėsmės nacionaliniam saugumui, kaip tai apibrėžta Pirkimo dokumentuose ir LR pirkimų, atliekamų vandentvarkos, energetikos, transporto ir pašto paslaugų srities perkančiųjų subjektų, įstatyme.

2.2.3.Užsakovas nepriima Paslaugų, jeigu Paslaugų perdavimo priėmimo (patikros) metu nustato jog sumontuotos dalys, neatitinka Pirkimo dokumentų reikalavimų ir (ar) kurių teikimas yra apribotas dėl tarptautinių sankcijų (kaip jos suprantamos LR tarptautinių sankcijų įstatyme) ir (ar) dėl jų grėsmės nacionaliniam saugumui, kaip tai apibrėžta Pirkimo dokumentuose ir LR pirkimų, atliekamų vandentvarkos, energetikos, transporto ir pašto paslaugų srities perkančiųjų subjektų, įstatyme.

**2.3. Priėmimo–perdavimo akto pasirašymo tvarka**

5 (penkios) kalendorinės dienos nuo Paslaugų suteikimo dienos.

**2.4. Trūkumų šalinimo tvarka ir terminai**

2.4.1. Paslaugų teikėjas gavęs informaciją apie nustatytą trūkumą, privalo reaguoti ne ilgiau kaip per 4 darbo valandas, Užsakovui išsiuntus pranešimą el. p. ir/ar kitomis priemonėmis.

2.4.2. Jeigu eksploatuojant jėgainę paaiškėja, kad Paslaugos atliktos nekokybiškai, Paslaugų teikėjas privalo pašalinti trūkumus:

2.4.2.1. Jeigu gedimas yra mažas arba nereikšmingas t. y. traukinio tolimesnė eksploatacija nustačius defektą/gedimą galima, Paslaugų teikėjas privalo pašalinti trūkumus ne vėliau kaip per 5 darbo dienas arba per 1 darbo dieną suderinti su Užsakovu detalų trūkumų šalinimo grafiką.

2.4.2.2. Jeigu gedimas yra reikšmingas arba didelis t. y. traukinio tolimesnė eksploatacija nustačius defektą/gedimą negalima, Paslaugų teikėjas privalo pašalinti trūkumus ne vėliau kaip per 1 darbo dieną arba per tą patį terminą suderinti su Užsakovu detalų trūkumų šalinimo grafiką raštu, Užsakovas turi raštu pritarti trūkumų šalinimo grafikui (Užsakovas turi teisę atmesti Paslaugų tiekėjo siūlomą grafiką, tokiu atveju Paslaugų tiekėjui lieka pareiga pašalinti trūkumus per 1 darbo dieną).

2.4.3. Garantiniai gedimai turi būti šalinami Užsakovo remonto bazėse šiais adresais – Švitrigailos g. 39, Vilnius; Pramonės g. 78, Vilnius arba su Užsakovu sutartoje vietoje.

**3. Priedai**

1 Priedas – Preliminarus paslaugų kiekis.

2 Priedas – Techninės priežiūros paslaugų atlikimo periodiškumas.

1 priedas. Preliminarus paslaugų kiekis

|  |  |  |  |
| --- | --- | --- | --- |
| **Pavadinimas** | **Brėžinio (katalogo) Nr.** | **Mato vnt.** | **Preliminarus kiekis** |
| 730ML jėgainės 600DH kapitalinis remontas po 32000 Mh | 600DH RP | vnt. | 6 |
| 730ML jėgainės 600DH S1 techninė priežiūra | 600DH RP | vnt. | 2 |
| 730ML jėgainės 600DH TP-3 techninė priežiūra | 600DH RP | vnt. | 2 |
| 730ML jėgainės 600DH ER-1 techninė priežiūra | 600DH RP | vnt. | 2 |
| 730ML jėgainės 600DH ER-2 techninė priežiūra | 600DH RP | vnt. | 2 |
| 730ML jėgainės 600DH ER-3 techninė priežiūra | 600DH RP | vnt. | 2 |
| Papildomos paslaugos (D) |  | val. | 20 |

2 Priedas – Techninės priežiūros paslaugų atlikimo periodiškumas.

**TECHNINĖS PRIEŽIŪROS ATLIKIMO PERIODIŠKUMAS, REMONTO TRUKMĖS IR GARANTIJOS**

|  |  |  |  |  |
| --- | --- | --- | --- | --- |
| Eil. Nr. | Remonto rūšis, vagono tipas | Techninės priežiūros atlikimo periodiškumas | Traukinio prastova (nuo riedmens perdavimo – priėmimo akto pasirašymo momento) | Garantija (nuo paslaugų perdavimo – priėmimo akto pasirašymo dienos) |
| **DYZELINIS TRAUKINYS 730ML** | | | | |
| 1. | S1 techninė priežiūra | 400 Mh | 6 val. | 200 Mh |
| 2. | TP-3 techninė priežiūra | 1000 Mh | 10 val. | 500 Mh |
| 3. | ER-1 techninė priežiūra | 4000 Mh | 18 val. | 2000 Mh |
| 4. | ER-2 techninė priežiūra | 8000 Mh | 20 kalendorinės dienos | 4000 Mh |
| 5. | ER-3 techninė priežiūra | 16 000 Mh | 28 kalendorinės dienos | 8000 Mh |